open-index/open-wikipedia-markdown huggingface dataset:
Ry Cooder

**Rajlend "Raj" Piter Kuder** (; rođen 15. mart a 1947. u Los Anđelesu, Kalifornija) je američki gitarista, pevač i kompozitor, poznat po svom slajd gitarskom zvuku, svome ineresu za izvornom američkom muzikom () i, u skorije vreme, po svojoj saradnji sa tradicionalnim muzičarima iz mnogih zemalja.

## Karijera
Kuder je prvi put privukao pažnju 1960. godina, svirajući sa Kapten Bifhartom () i Madžik bendom (, nakon što je prethodno sarađivao sa Tadž Mahalom () i Rajzing sonsima ().

On je svirao kao gostujući gitarista grupe Roling Stons na njihovim mnogobrojnim i raznovrsnim sešen () snimanjima u 1968. i 1969. godini, a Kuderovi doprinosi pojavljuju se na albumima Stonsa Let it Blid () (mandolina u "Lov in vein" - ()) i Stiki fingers (), na kojima je svirao slajd gitaru za "Sister Morphine". Tokom tog perioda, Kuder je sarađivao sa Mik Džegerom, Čarli Vatsom, Bilom Vajmanom i dugogodišnim studijskim muzičarem Rolingstonsa, Nikijem Hopkinsom, na snimanju "Džaming sa Edvardom" (). Ubrzo posle ovog sešna, Kuder je optužio Kita Ričardsa za muzičko plagijatorstvo, ali je od tada uvek odbijao da komentariše ove svoje optužbe. Kuder je takođe svirao slajd gitaru za film *[[Performance (film)|Performance]]* iz 1970. godine, između ostalog, i u pesmi koja predstavlja prvi samostalni singl Mika Džegera "Memo from Turner".
Waterloo (pjesma, ABBA)

***Waterloo*** je pop rock pjesma koju je 1973. snimila švedska grupa ABBA te sa njom godine 1974. pobijedila kao predstavnik Švedske na natjecanju za Pjesmu Eurovizije. Tekst pjesme opisuje kako se djevojka predaje ljubavi isto onako kao što se Napoleon morao predati poslije bitke kod Waterlooa. Uspjeh pjesme na Eurosongu, koji se često tumači time da je ABBA u svom nastupu razbila tadašnje konvencije sa živopisnim glam rock kostima i pjevanjem na ne-maternjem engleskom jeziku se nastavio i na evropskim, a kasnije američkim i drugim svjetskim top-listama. Waterloo je ABBA-i omogućio da postane jednim od najpopularnijih pop izvođača 1970-ih. Kasnije je proglašen najpopularnijom pjesmom i svojevrsnim zaštitnim znakom Eurosonga.

## Reference

## Vanjske veze
* Classic pop video of Waterloo
* http://www.abba4therecord.com/singles_results.php
Emerson, Lake & Palmer

**Emerson, Lake & Palmer** (skraćeno: **ELP**) je povremeno nastupajuća rock supergrupa sastavljen od basista, gitarista i pjevača Grega Lakea, bubnjara Carla Palmera i klavijaturista Keitha Emersona koji je dao inicijativu za izdavanje grupe koja je u početku trebala biti nazvana **HELP** (Hendrix, Emerson, Lake & Palmer)

ELP je prepoznatljiv po Emersonovim mnogobrojnim škripećim klavijaturama, njegovim zapanjujućim scenskim nastupima, koji su bili nadmašeni jedino od Jimija Hendrixa, Lakeovom ugodnom vokalu i Palmerovom ogromnom sposobnošću da zadrži pozornost (tijekom svojih sola je skidao jaknu, a u publici je izazivao euforiju svirajući samo nogama).

## Izvori
* Službeni web site
Gornje Lipovo

**Gornje Lipovo** je naselje u opštini Kolašin u Crnoj Gori. Prema popisu iz 2003. bilo je 134 stanovnika (prema popisu iz 1991. bilo je 120 stanovnika).

## Historija

Tokom drugog svetskog rata, u Gornjem Lipovu se tokom 1942-1943. godine nalazio štab četničkog vođe Draže Mihailovića, koji je tamo boravio uz dozvolu fašističke Italije. Draža Mihailović je prebacio svoj štab iz Srbije u Crnu Goru krajem maja 1942. godine, kako bi lično upravljao četničkim jedinicama u sklopu velike italijanske antipartizanske ofanzive u Crnoj Gori.

## Demografija
U naselju Gornje Lipovo živi 107 punoletnih stanovnika, a prosečna starost stanovništva iznosi 41,2 godina (39,4 kod muškaraca i 44,0 kod žena). U naselju ima 38 domaćinstava, a prosečan broj članova po domaćinstvu je 3,53.

Stanovništvo u ovom naselju veoma je heterogeno.

## Reference

## Vanjske veze
* Mape, aerodromi i vremenska situacija lokacija (-{Fallingrain}-)
* Satelitska mapa (-{Wikimapia}-)
* Gugl satelitska mapa (-{Maplandia}-)
* Plan naselja na mapi (-{Mapquest}-)
Kosor (Podgorica)

**Kosor** je naselje u opštini Podgorica u Crnoj Gori. Prema popisu iz 2003. bilo je 70 stanovnika (prema popisu iz 1991. bilo je 106 stanovnika).

## Demografija
U naselju Kosor živi 61 punoletni stanovnik, a prosečna starost stanovništva iznosi 48,4 godina (43,7 kod muškaraca i 52,7 kod žena). U naselju ima 23 domaćinstva, a prosečan broj članova po domaćinstvu je 3,04.

Ovo naselje je uglavnom naseljeno Srbima (prema popisu iz 2003. godine), a u poslednja tri popisa, primećen je pad u broju stanovnika.

## Reference

## Vanjske veze
* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
A Chorus Line

***A Chorus Line*** je kazališni mjuzikl za koga su scenario napisali James Kirkwood, Jr. i Nicholas Dante, stihove Edward Kleban a muziku Marvin Hamlisch. Radnja je smještena u brodvejsko kazalište i prati audiciju plesača koji nastoje dobiti posao u plesačkom zboru () za prestižnu predstavu i pred režiserom govore o svojim životima. Mjuzikl je originalno nastao 1974. u obliku neslužbenih plesačkih radionica temeljenih na intervjuima s nezaposlenim plesačima. Brodvejska premijera, koju je režirao znameniti koreograf Michael Bennett, je održana 1975. na Broadwayu i postigla je ogroman uspjeh. Nakon nje je u kontinuitetu održano 6137 predstava, čime je postavljen rekord koji na Broadwayu neće biti oboren sve do mjuzikla Cats 1997. godine. Godine 1985. je snimljena i filmska adaptacija u režiji Richarda Attenborougha.

## Vanjske veze

* A Chorus Line London production, London Palladium 2013
* 
* Official tour website
* Every Little Step film website
* ''A Chorus Line'' Plot summary and character descriptions  from StageAgent.com
* A Chorus Line Audition Advice & Show Information  from MusicalTheatreAudition.net
* A Chorus Line Podcast Series by Sony BMG Masterworks  
* [The New York Times review of the original 1975 pre-Broadway production before it moved to the Schubert Theater](http://theater2.nytimes.com/mem/theater/treview.html?_r=2&html_title=&tols_title=A%20CHORUS%20LINE%20(PLAY)&pdate=19750522&byline=By%20CLIVE%20BARNES&id=1077011428934)
* Information about obtaining performance rights for A Chorus Line.
* Ovrtur.com Listing
* Drama Desk Award Winners and Nominations 1976 
* Tony Award Winners and Nominations 1976
* NYPL theatrical lighting database , complete lighting paperwork, original Broadway production
Michael Bennett

**Michael Bennett** (8. april 1943 – 2. jul 1987) bio je američki kazališni režiser, scenarist, koreograf i plesač, najpoznatiji po tome što je osvojio sedam nagrada Tony za koreografiju i režiju nekoliko popularnih broadwayskih mjuzikala. Među predstavama koje je koreografirao se ističu *[[Promises, Promises (mjuzikl)|Promises, Promises]]*, *[[Follies]]* i *[[Company (mjuzikl)|Company]]*. Njegov najveći uspjeh je bila predstava *[[A Chorus Line]]* iz 1975. godine, za čije je stvaranje primijenio pionirsku metodu kazališnih radionica, a za koju je nagrađen Tonyjem za najbolju režiju mjuzikla i Tonyjem za najbolju koreografiju. Poznat je i kao jedan od tvoraca popularnog mjuzikla *[[Dreamgirls (mjuzikl)|Dreamgirls]]*.

Rođen kao Michael Bennett DiFiglia u skromnoj italoameričko-jevrejskoj porodici, plesom se počeo baviti još kao tinejdžer, te je napustio srednju školu kako bi tumačio ulogu Baby Johna na evropskoj i američkoj turneji predstave *[[West Side Story]]*. Brodvejsku karijeru je započeo 1961. a sredinom 1960-ih bio član stalne plesačke trupe u muzičkoj TV-emisiji *[[Hulabaloo]]*; tamo je upoznao Donnu McKechnie koja će mu kasnije postati profesionalna partnerica i supruga. Koreografski debi je imao s predstavom *[[A Joyful Noise]]* 1966. Nakon nje se nametnuo kao jedan od najuspješnijih brodvejskih koreografa. Zahvaljujući uspjesima *A Chorus Line* i *Dreamgirls* je stekao reputaciju jednog od najboljih i najinovativnijih brodvejskih režisera.

Bennettu, koji je u privatnom životu bio biseksualac je tokom posljednjih godina života karijeru ozbiljno načeo alkoholizam i ovisnost o kokainu. Svoj posljednji projekt - režiju londonske premijere mjuzikla **[[Chess (mjuzikl)|Chess]]** 1986. godine - je morao napustiti zbog zdravstvenih problema izazvanih AIDS-om, od koga je umro.

## Vanjske veze
* 
* 
*
Seasons in the Sun

***Seasons in the Sun*** (doslovno "Godišnja doba u suncu") je naslov za engleski prepjev ***Le Moribond***, šansone koju je 1961. na francuskom jeziku napisao i kao singlicu snimio znameniti belgijski kantautor Jacques Brel. Originalni tekst predstavlja oproštaj umirućeg čovjeka sa svojim prijateljima, rodbinom, svećenikom, ali i nevjernom suprugom i njenim ljubavnikom. Pjesma je obrađivana mnogo puta, najčešće s izmijenjenim tekstom koji je izbacio sarkazam originalne verzije. Od svih obrada je najpoznatija ona koju je 1974. snimio kanadski pjevač Terry Jacks, a koja je postala jedna od najprodavanijih singlica svih vremena. Godine 1999. je na prvo mjesto britanske top-liste došla verzija benda *[[Westlife (bend)|Westlife]]*.

## Vanjske veze
* ''Seasons in the Sun'' at Super Seventies.
* "Goodbye, Papa, It's Hard to Die: The enduring appeal of an abominable pop song" (Slate.com, March 16, 2005)
* Rod McKuen on the song's origins 
*
Terry Jacks

**Terrence Ross "Terry" Jacks** (Winnipeg, Manitoba, 29. mart 1944 -) je kanadski pjevač, kompozitor, muzički producent i ekološki aktivist, najpoznatiji po pop pjesmi *[[Seasons in the Sun]]*, odnosno obradi Brelove pjesme *Le Moribund*, koja je izdana 1974. te postala jednom od najprodavanijih singlica svih vremena. Jacks se od 1970-ih počeo postepeno povlačiti iz svijeta muzike, te se umjesto muzičke karijere danas uglavnom bavi borbom za zaštitu kanadskih šuma od zagađenja.

## Vanjske veze
* Terry Jacks discography and biography
* Terry Jacks Biography and Discography on VH1 
* Terry Jacks Information on Answers
* Terry Jacks Biography on AOL Music
* Terry Jacks Biography on Yahoo! Music
CBGB

**CBGB** (skraćenica za **[[Country]], [[Bluegrass|BlueGrass]] [[Blues]]**) je bio noćni klub, smješten u južnom dijelu njujorške općine Manhattan. Osnovao ga je u decembru 1973. Hilly Cristal s namjerom da pruži pozornicu izvođačima countryja, bluegrassa i bluesa. Umjesto toga je, međutim, postao omiljeno mjesto punk i New Wave bendova kao što su Ramones, Misfits, Television, Patti Smith Group, Mink DeVille, The Dead Boys, The Dictators, The Fleshtones, The Voidoids, The Cramps, The B-52's, Blondie, Joan Jett & The Blackhearts, The Shirts i Talking Heads. Od ranih 1980-ih je postao poznat po hardcore punk bendovima kao Agnostic Front, Murphy's Law, U.S. Chaos, Cro-Mags, Warzone, Gorilla Biscuits, Sick of It All i Youth of Today. Godine 2006. je zatvoren zbog spora oko plaćanja najamnine.

## Literatura
* Beeber, Steven. *The Heebie-Jeebies at CBGB's: A Secret History of Jewish Punk*. Chicago: Chicago Review Press, 2006. .
* Brazis, Tamar (ed.). *CBGB & OMFUG: Thirty Years from the Home of Underground Rock* (1st ed.). New York: Harry N. Abrams, Inc., Publishers, 2005. .
* Heylin, Clinton. *From the Velvets to the Voidoids* (2nd ed.). Eastbourne, East Sussex: Gardners Books, 2005. .
* Kozak, Roman. *This Ain't No Disco: The Story of CBGB*. Boston: Faber and Faber, 1988. .

## Vanjske veze

* Official site
* The Local Living CBGB's 
* Concerts held at CBGB's 
* Rekindling the Punk Flame  - shanatinglipton.com article
* The End of an Era antimusic.com article
* Las Vegas Herald story on club's move 
* The Heebie Jeebies at CBGB's - Book
* Between Punk Rock and a Hard Place New York Magazine
* Rock ‘n’ Roll High School *[[NY Times]]* op-ed from Richard Hell
* CBGB Takes Final Bow Before Eviction  WCBS TV
* CBGB's Last Hours  2006-11-06 MTV News article about the dismantling of the club
* Glide Magazine: Notable Acts that have played CBGB  Glide Magazine
* Punk's had its day at CBGB  opentomusic.co.uk
* Varvatos opening party- illustrated report
* CBGB at Tribeca Jarrod Dicker
* CBGB – Virtual tour in 3D
Television (bend)

**Television** je američki rock bend iz New Yorka, poznat kao jedan od predstavnika njujorške underground scene ranih 1970-ih, kojoj su također pripadali Patti Smith Group, The Ramones, Blondie, Richard Hell, The Voidoids i Talking Heads. Njihov muzički stil, iako ga je karakterizirala kompleksnija i tehnički savršenija izvedba od strane gitarista Toma Verlainea i Richarda Lloyda, se često smatra jednim od prvih primjera punk rocka. Bend je osnovan krajem 1973. a poznat je postao nakon nastupa u znamenitom njujorškom klubu CBGB. Njegov najpoznatiji album je bio *[[Marquee Moon]]* iz 1977. poslije koga se bend raspao. Od 2001. povremeno nastupa u novom sastavu. 

## Literatura
* Roy Trakin, "Artificial Paradise", *SoHo Weekly News*, March 24, 1977, pg. 41.

## Izvori

## Vanjske veze
* mp3.com Summary
Prljava bomba

**Prljava bomba** je teoretski govoreći oružje kod kojega je oko jezgre klasičnog eksploziva postavljen radioaktivni matirjal s ciljem radioaktivne kontaminacije što većeg područja putem detonacije to jest prljanja što većeg područja zbog čega je i dobila takvo ime.

## Efekat bombe
Nakon napada u New Yorku 2001. godine pre svega američki mediji u saradnji s državom su pokrenuli medijsku histeriju po pitanju terorističkog napada prljavom bombom. John Ashcroft ministar pravosuđa SADa je povodom ovog pitanja govorio nakon hapšenja Jose Padille:

Na kraju optužba protiv Jose Padilla je bila odustala od ove optužbe,a na suđenju će mu biti optužen i osuđen po drugim točkama optužnice.

Osim medijske histerije istraživanja su potvrdila da je efekat detonacije prljave bombe ništavan zbog širenje malene količine radijacije na prevelikom području tokom detonacije. U slučaju eksplozije ne bi bilo poginulih od radijacije,a dugoročni efekat bi bio zdravstveno nevažan.
 
## Povezano
* Nuklearna bomba

## Izvori
* Zimmerman, P.D. and Loeb, C. (2004) "Dirty Bombs: The Threat Revisited", *Defense Horizons*, **38**: 1-11.
This Town Ain't Big Enough for Both of Us

"**This Town Ain't Big Enough for Both of Us**" je pjesma koju je napisao američki pop muzičar Ron Mael i koju je 1974. njegov bend Sparks snimio za albumu *[[Kimono My House]]*. Kao glavna singlica albuma se uspjela popeti na drugo mjesto britanske top-liste. Za pjesmu je karakterističan neobičan pjevački stil i melodramatičan tekst; naslov (koji doslovno znači "ovaj grad nije dovoljno velik za nas dvojicu") je popularni klišej u western filmovima. Pjesma je obrađena nekoliko puta, a originalna verzija predstavlja dio soundtracka za igrani film *[[Kick-Ass (film)|Kick-Ass]]* iz 2010. godine.
Sparks (bend)

**Sparks** je američki rock i pop bend koga čine braća Ron (klavijature) i Russell Mael (vokali). Osnovan je 1971. kada su se braća odvojila od ranijeg benda Halfnelson. Poznat je po neobičnom pristupu stvaranju pjesama , neobičnim tekstovima pjesama, kao i scenskim nastupima koje karakterizira kontrast između Russelove hiperaktivnosti i Ronove flegmatičnosti. 

Za Sparks je karakteristično da je tokom svoje duge karijere imao pionirsku ulogu u razvoju mnogih i različitih muzičkih žanrova, što uključuje glam rock, power pop, dance, mainstream pop te chamber pop. Pri tome se pogotovo ističe period kasnih 1970-ih, kada su potpuno odbacili svoje ranije rock korijene, te u suradnji sa Giorgom Moroderom (i Telexom), sebe preporodili kao elektronski pop duo. 

Njihovi najveći hitovi su "This Town Ain't Big Enough for Both of Us" iz 1974. godine "When I'm With You" iz 1980. i When Do I Get To Sing 'My Way'" iz 1994. 

## Izvori

## Vanjske veze
* 
* 
* 
* 
* 
* Video interview at Hydro Connect Festival, August 2008
* "Here’s 21 they did earlier: Ron and Russell Mael create Sparks" , interview in *[[The Times]]*, 2008-05-02
* Interview  with Kittenpants.org
Journey to the Centre of the Earth (album)

***Journey to the Centre of the Earth*** je drugi album engleskog klavijaturista i kompozitora Ricka Wakemana, koji je u maju 1974. izdala diskografska kuća A&M Records. Album predstavlja snimku drugog od dva koncerta održanih 18. januara 1974. u londonskoj dvorani Royal Festival Hall. Njegov koncept se temelji na znamenitom Verneovom SF-romanu *[[Putovanje u središte Zemlje]]*, a pjesme opisuju kako njegovi protagonisti na čelu sa profesorom Lindenbrokom putuju u središte Zemlje. Pjesme uz Wakemena izvodi Londonski simfonijski orkestar, zbor English Chamber Choir, te grupa muzičara koju je Wakeman lično odabrao za projekt; ugledni glumac David Hemmings je angažiran kao narator.

Wakeman je originalno zamislio projekt kao studijski album, ali se ispostavilo kako je njegova cijena previsoka, te se umjesto toga snimio 40-minutni koncert uživo. Nakon što su riješeni brojni financijski i tehnički problemi, *Journey to the Centre of the Earth* je doživio veliki uspjeh, kako kod kritike, tako i kod publike, došavši na visoka mjesta top-lista u nizu država, uključujući američki ''Billboard'' 200, gdje je završio na br. 3. Ukupno je prodano 14 miiona primjeraka širom svijeta. Godine 1999. je Wakeman izdao nastavak *[[Return to the Centre of the Earth]]*.

## Literatura
* 
* 
* 
*
Rick Wakeman

**Richard Christopher Wakeman** (18. maj 1949 -) je engleski klavijaturist i kompozitor, najpoznatiji kao bivši član progresivnog rock benda Yes, ali i po nizu zapaženih i uspješnih solo albuma. Karijeru rock muzičara je započeo nakon prekida studija na Royal College of Music te potom surađivao s muzičarima kao što su Black Sabbath, David Bowie, T. Rex, Elton John i Cat Stevens. Godine 1969. je Wakeman bio član folk-benda Strawbs i nastupio na njihova tri albuma. Grupi Yes se priključio 1971. kao zamjena za Tonyja Kayea, ali ju je napustio 1974. radi solo-karijere. Vratio joj se godine 1976. te je potom napustio zajedno s glavnim pjevačem Jonom Andersonom 1980. Nakon toga im se priključivao u još nekoliko sastava, posljednji put za vrijeme turneje 2004.

Wakemanova najpoznatija solo ostvarenja su tri albuma *[[The Six Wives of Henry VIII (album)|The Six Wives of Henry VIII]]* (1973), *[[Journey to the Centre of the Earth (album)|Journey to the Centre of the Earth]]* (1974) i *[[The Myths and Legends of King Arthur and the Knights of the Round Table]]* (1975). Ukupno je napravio 100 solo albuma, koji su prodani u više od 50 miliona primjeraka.

Njegovi sinovi Adam Wakeman i Oliver Wakeman su također etablirani muzičar, a Oliver ga je neko vrijeme zamjenjivao u grupi Yes.

## Izvori

* 
* 
* 

## Literatura
* 
* 
* 

## Vanjske veze
* Rick Wakeman's Communication Centre
* Rick Wakeman's Official Press Photos
*
Nick Drake

**Nicholas Rodney "Nick" Drake** (19. jun 1948 – 25. novembar 1974) bio je engleski kantautor poznat po pjesmama mračnog sadržaja koje je izvodio na gitari. Za vrijeme života nije uspio pronaći publiku, ali je poslije smrti postepeno izgradio reputaciju jednog od najznačanijih muzičara ranih 1970-ih. Drake je za vrijeme života izdao samo tri albuma - *[[Five Leaves Left]]*, *[[Bryter Layter]]* i *[[Pink Moon]]*, od kojih nijedan nije prodan u više od 5000 primjeraka. Nedostatak komercijalnog uspjeha se često tumači Drakeovom nesklonošću nastupima uživo ili davanju intervjua.

Drake je također patio od depresije i nesanice i te su teme česte u tekstu njegovih pjesama. Nakon trećeg albuma *Pink Moon* se 1972. povukao u dom svojih roditelja u ruralnom Warwickshireu. Ne postoji nijedna poznata filmska ili TV-snimka odraslog Drakea; postoje samo fotografije i kućni filmovi napravljeni u djetinjstvu. 25. novembra 1974. je Drake umro od predoziranja amitriptilina, antidepresiva kome mu je propisao ljekar. Da li je njegova smrt bila nesretni slučaj ili samoubistvo, nijada nije utvrđeno.

Drake je slavu počeo sticati za posthumnim retrospektivnim albumom *[[Fruit Tree (Nick Drake album)|Fruit Tree]]* iz 1979. godine, a do sredine 1980-ih su ga muzičari kao Robert Smith, David Sylvian i Peter Buck navodili kao uzor. Godine 1985. je bend The Dream Academy došao na top-listu s pjesmom "Life in a Northern Town", posvećenom Drakeu. Do ranih 1990-ih se već počeo navoditi kao uticaj umjetnika kao što su Kate Bush, Paul Weller i The Black Crowes. Godine 1997. je o njemu objavljena biografska knjiga, a 1998. i dokumentarni film pod naslovom *A Stranger Among Us*.

## Reference

## Vanjske veze
* Bryter Music: The Estate of Nick Drake Official website
* Annual Gathering  web site for the annual gathering of musicians in Tanworth-in-Arden to celebrate the music of Nick Drake, with information, pictures and forum
* ''Lost Boy – In Search of Nick Drake'' – BBC Radio Documentary
* ''Remembering Five Leaves Left'' – ABC Radio National Radio Documentary on Into the Music
* A Place To Be: Reflections of Nick Drake  – "a collection, a celebration, in film, photography, painting, drawing and prose, of the impact the music of Nick Drake has had on other artists" (official "touring exhibition" site sponsored by the Estate of Nick Drake)
* Three Records from Sundown: Joe Boyd Remembers Nick Drake  English language audio documentary with Russian text translation.
* Exiled from Heaven  Essay on the life and music of Nick Drake by Ian MacDonald
*
Pretzel Logic

***Pretzel Logic*** je treći studijski album američke jazz rock grupe Steely Dan, izdan 1974. godine. Prva pjesma s albuma, *[[Rikki Don't Lose That Number]]* je postala najveći hit u historiji benda. Stekla je brojne pohvale od strane kritike i smatra se jednim od najboljih jazz rock albuma svih vremena.

## Popis pjesama
Sve pjesme su napisali Becker i Fagen, osim klada je drukčije navedeno

### Originalna verzija
;Side 1
# "Rikki Don't Lose That Number" – 4:30
# "Night by Night" – 3:36
# "Any Major Dude Will Tell You" – 3:05
# "Barrytown" – 3:17
# "East St. Louis Toodle-Oo" (Duke Ellington, Bubber Miley) – 2:45
;Side 2
# "Parker's Band" – 2:36
# "Through with Buzz" – 1:30
# "Pretzel Logic" – 4:28
# "With a Gun" – 2:15
# "Charlie Freak" – 2:41
# "Monkey in Your Soul" – 2:31

## Vanjske veze
* Complete lyrics
Steely Dan

**Steely Dan** je američki rock bend koga kao stalnu postavu čine muzičari Donald Fagen i Walter Becker. Formalno je osnovan 1972. a vrhunac popularnosti je uživao kasnih 1970-ih, sa sedam albuma na kome su se miješali elementi jazza, rocka, funka, R&Ba i pop. *[[Rolling Stone magazine|Rolling Stone]]* ih je prozvao "savršenim muzičkim antiherojima Sedamdesetih ."

Muziku benda je karakterizirale složene strukture pod uticajem jazza, odnosno često korištenje vanjskih suradnika/muzičara od strane Beckera i Fagena. Tekstovi pjesama su bili "cerebralni, duhoviti i ekscentrični" , često obilježeni sarkazmom i temama kao što su droga, ljubavne veze, i kriminal. Par je bio također poznat po gotovo opsesivnom perfekcionizmu u diskografskim studjima, pri čemu se kao primjer uzima to da su Becker i Fagen koristili 42 različita studijska muzičara i 11 audio-inženjera, odnosno punu godinu snimali album *[[Gaucho (album)|Gaucho]]* iz 1980. godine — iako je on sadržavao samo sedam pjesama.

Steely Dan je nastupao na turnejama od 1972. do 1974. godine, da bi se od 1975. u potpunosti posvetio snimanju po studijima. Bend se razišao 1981. a Fagen i Becker neko vrijeme potpuno povukli iz svijeta muzika. U to vrijeme je njihov bend uspio očuvati "kult status" pa se bend ponovno okupio 1993. i počeo nastupati uživo. Kasnije su izdani novi albumi, od kojih je Two Against Nature nagrađen Grammyjem za album godine. Tokom karijere su prodoali više od 30 miliona albuma.

## Izvori

## Vanjske veze
* Official website
Autobahn (pjesma)

"**Autobahn**" je pjesma za koju su muziku komponirali Ralf Hütter i Florian Schneider, a Emil Schult napisao tekst, te koju je njihov bend Kraftwerk snimio na istoimenom albumu. Predstavljala je prvu pjesmu benda na kojoj se pjevao tekst; naslov predstavlja njemačku riječ za autoput (Autobahn), a pjesma, koristeći razne zvučne efekte, nastoji slušatelju prenijeti doživljaj vožnje na auto-putu.
Gata

**Gata** su selo u koje se smjestilo ispod planine Mosor, 25 kilometara istočno od Splita.

Nalaze se u sastavu grada Omiša (Splitsko-dalmatinska županija).

## Geografija

Nalaze se u Poljicima.

## Historija

Dijelom su prostora povijesne Poljičke Republike.

Teško su stradala u četničkom krvavom pohodu 1. listopada 1942., kada su Rokvićevi četnici pobili mnoštvo seljana i spalili selo.

## Stanovništvo

Imaju oko 600 stanovnika, a sastoje se od sljedećih zaseoka: Podgrac, Gomila, Pocelje, Čovići i Kuvačići. U Gatima žive Hrvati katolici.
Radivoje Popović

**Radivoje Popović** (Prokuplje, 1. jun 1926 — Čačak, 27. mart 2006) je bio srpski advokat, darovit govornik i dobar poznavalac nacionalne istorije Srbije i Crne Gore. Poznat je po tome sto je branio brojne političare i imao preko sto najdelikatnijih slučajeva ubistava i silovanja.

## Biografija
Radivoje Popović, poznatiji kao Pop Advokat, rođen je u Prokuplju, dok je najduži period života proveo u Čačku. Njegov otac Marko, po zanimanju, diplomatski službenik, umro je dok mu je sin imao samo 40 dana.

Deo života je proveo u Beogradu, gde je živeo i radio. Kancelarija mu se nalazila u ulici Kraljice Natalije. Radivoje se preselio 1964. godine, sa suprugom i decom, u Čačak koji je u to vreme imao svega desetak advokata. Tamo je otvorio advokatsku kancelariju u ulici Bate Jankovića.
Bio je veoma popularna ličnost u Jugoslaviji, zbog njegovih briljantnih odbrana na sudskim procesima, o kojima su novinari čak objavljivali mnoge feljtone u nastavcima u nedeljnicima. Novine su često pisale i o njegovom boemskom načinu života, brojnim putovanjima i uspesima koje je ostvarivao na sudu.
Umro je 2006. godine u Čačku, gde je i sahranjen.

## Karijera
Karijeru je posle završetka studija počeo na sudovima u Vranju i Velikoj Plani, a sa 30 godina je predložen za sudiju Okružnog suda u Vranju, a potom i u Smederevu. Kao istražni sudija, zainteresovao se za krivičnu materiju, pa je 1956. godine počeo da radi kao advokat, sa usmerenjem na krvne delikte.

Krivce je uglavnom branio u Čačku, Beogradu, Užicu i Novom Pazaru, ali pored toga je imao klijente iz cele Jugoslavije, pa i inostranstva. Tokom duge karijere, imao je 26 pripravnika, a povremeno je slučajeve branio zajedno sa Dragoslavom Trninićem, Veljkom Guberinom i drugim poznatim advokatima. Glavni uzori su mu bili očuh, Vlastimir Vuković, predsednik Okružnog suda i sudija Kasacionog suda Srbije Janko Barićević, advokat iz Čačka.

Branio je najrazličitije slučajeve ubistava, razbojništva, silovanja, a jedan od najznačajnijih slučajeva mu je bio, čuveni „Krvavi božić“, u kome je branio momka koji je ubio troje ljudi.

Bio je u delegaciji advokata Srbije koja je u Šibeniku branila Jovana Opačića u sudskom procesu.

Klijenti su mu bili mnogi političari, od kojih je najznamenitiji Vojislav Šešelj.

Karijera Radivoja Popovića, duga 55 godina, se okončala 2006. godine.

## Literatura
* Dr Svetislav Marinović. (1995) U sjenci smrti. CIP 343.253.096, Centralna narodna biblioteka Crne Gore „Đurđa Crnojević“ Cetinje.
Camel (bend)

***Camel*** je engleski progresivni rock bend koji, s prekidima, djeluje od 1971. godine. Najpoznatiji je po konceptualnim albumima iz druge polovice 1970-ih. U bendu su, bilo kao članovi, bilo kao prateći muzičari, nastupala brojna ugledna imena. 

## Vanjske veze

* Camel Productions, the official Camel web site
* 
* Camel Performances
The Snow Goose (album)

***The Snow Goose*** je treći studijski album engleskog progresivnog rock benda ''Camel''. Predstavljao je konceptualni album inspiriran pripovjetkom *[[The Snow Goose]]* američkog književnika Paula Gallicoa. Izlaženje albuma je ugrozio spor sa Gallicoom oko autorskih prava, odnosno književnikovo mišljenje da bi se, zbog sličnosti imena benda sa popularnim brendom cigareta, njegovo djelo moglo reklamirati pušenje, kome se on lično protivio. Zbog toga je bend album privremeno preimenovao u ***Music Inspired by The Snow Goose*** te iz svih pjesama izbacio tekstove. The Snow Goose je tako postao jedan od prvih primjera konceptualnog albuma koji se u potpunosti sastoji od instrumentala.

## Popis kompozicija
Sve kompozicije su napisali Peter Bardens i Andrew Latimer.

;Strana 1
# "The Great Marsh" – 2:02
# "Rhayader" – 3:01
# "Rhayader Goes to Town" – 5:19
# "Sanctuary" – 1:05
# "Fritha" – 1:19
# "The Snow Goose" – 3:11
# "Friendship" – 1:43
# "Migration" – 2:01
# "Rhayader Alone" – 1:50

;Strana 2
# "Flight of the Snow Goose" – 2:40
# "Preparation" – 3:58
# "Dunkirk" – 5:19
# "Epitaph" – 2:07
# "Fritha Alone" – 1:40
# "La Princesse Perdue" – 4:43
# "The Great Marsh (Reprise)" – 1:20

;Bonus kompozicije na izdanju 2002

# "Flight of The Snow Goose" (verzija za singlicu) – 2:05
# "Rhayader" (verzija za singlicu) – 3:09
# "Flight of the Snow Goose" (alternativna verzija za singlicu) – 2:49
# "Rhayader Goes to Town" (verzija uživo u The Marquee Club) – 5:07
# "The Snow Goose/Freefall" (verzija uživo u The Marquee Club) – 11:01

;Bonus kompozicije na japanskom izdanju 2009

Snimke sa koncerta uživo na BBC Radio One 1975. godine
# Rhayader Goes to Town
# Sanctuary
# The Snow Goose
# Migration
# Rhayader Alone
# Flight of the Snow Goose
# Preparation
# Dunkirk
# Epitaph
# La Princesse Perdue
# The Great Marsh
# Selections from The Snow Goose (izvedba u TV-emisiji *[[Old Grey Whistle Test]]* na BBC Two 1975)
Magnus Wislander

**Hans Einar Magnus Wislander** (Göteborg, 22. veljače 1964.) je umirovljeni švedski rukometaš i reprezentativac, jedan od najboljih igrača u povijesti tog sporta. Wislander je karijeru započeo u klubu Tuve IF, ali je vrhunac ostvario u dvama klubovima - njemačkom THW Kielu i švedskom Redbergslids IK, gdje je i završio karijeru. Za reprezentaciju je nastupao 19 godina, od 1985. do 2004. te je uspio skupiti 384 nastupa i 1,185 golova. Dešnjak, igrao je ili kao pivot ili kao srednji vanjski.

Wislander ne samo da je bio jedan od najboljih, već i jedan od najuspješnijih svjetskih rukometaša. Više od 10 puta bio je nacionalni prvak u Njemačkoj i Švedskoj, a osvojio je i nekoliko kupova, dok je s reprezentacijom bio dvostruki svjetski i četverostruki europski prvak kao član generacije koja je, uz Rusiju, dominirala rukometom tijekom 1990-ih godina. Isto tako, Wislander je 1990. proglašen za Igrača godine IHF-a, a u kasnijoj anketi proglašen je najboljim igračem XX. stoljeća.

Od 2002. do 2004. je bio trener-igrač u klubu Redbergslids IK, kojeg je od 2004. do 2012. vodio kao glavni trener. Trenutno je pomoćni trener u istom klubu.
Love to Love You Baby (pjesma)

***Love to Love You Baby*** je pjesma za koju je tekst napisala Donna Summer, a muziku komponirali Giorgio Moroder i Pete Bellotte. Jednostavni tekst pjesme u kome se iskazuje "ljubav prema voljenju" određene osobe, Summer je popratila sa uzdisanjem koje zvuči poput ženskog orgazma. Ispočetka ju je zbog "pikatntnog" sadržaja mislila koristiti isključivo kao demo-snimku, ali ju je Moroder ipak nagovorio da je 1975. godine snimi kao singlicu u Zapadnoj Njemačkoj. Tokom godine se uspjeli probiti na vrhove top-lista u SAD učinivši od Donne Summer svjetsku pop zvijezdu, te bitno pridonijela popularizaciji muzičkog stila poznatog kao disco. Kasnije je obrađivana mnogo puta. Donna Summer je kasnije postala preporođena kršćanka te iskazivala žaljenje zbog pjesme koja je "inspirirala nemoral".
Kōfu

**Kofu** (甲府) je grad u Japanu u prefekturi Jamanaši. Prema popisu stanovništva iz 2005. u gradu je živelo 200.100 stanovnika.

## Stanovništvo
Prema podacima sa popisa, u gradu je 2005. godiine živelo 200.100 stanovnika.

## Vanjske veze
Uji

**Uji** (jap. 宇治市, *Uji-shi*; čita se *"Uđi-ši"*) je grad u predgrađu Kyota; drugi po veličini grad prefekture Kyoto u središtu otoka Honshu (Japan). Grad leži na rijeci Uji koja izvire iz jezera Biwa.

U starom dijelu grada nalaze se Svetište Ujigami i Hram Byodo-in, koji su upisani na UNESCO-v popis mjesta svjetske baštine u Aziji 1994. godine, pod imenom "Spomenici starog Kyota (Kyoto, Uji i Otsu)".

## Historija

U 4. stoljeću sin cara Ōjina osnovao je palaču u Ujiju. Tu su se odigrale tri bitke za japansko prijestolje, nazvane bitkama Uji-gawa, 1180. i 1184. godine (Genpei rat, 1881.-85.) i 1221. godine (Jōkyū rat).

Šogun Ashikaga Yoshimitsu (1358.-1408.) je promovirao uzgoj zelenog čaja u području Ujija. Od tog vremena Uji je postao važan za proizvodnju i distribuciju zelenog čaja vrhunske kvalitete. Tsuen čaj se poslužuje od 1160. god. i još uvijek se prodaje u najstarijim čajanama u Japanu, a možda i svjetu - Tsuen čajanama.

Posljednje poglavlje "Priče o Genji" se odigrava u Ujiju, što privlači književne turiste.

U 15. stoljeću, šoguni su u Uji donijeli posebne vrste posuda za čaj s Filipina. koje se i dans koriste u japanskoj ceremoniji čaja, a postale su zaštitnim simbolom grada Ujija.

## Znamenitosti

Većinu posjetitelja Ujija privlače stoljetne povijesne znamenitosti koje uključuju mnoga šintoistička svetišta i budistički hramovi. Među najpoznatijima su šintoističko svetište Ujigami (宇治上神社 *Ujigami-jinja*), izgrađeno 1060. (što ga čini najstarijim šintoističkim hramom u Japanu), i hram Byōdō-in koji su upisani kao UNESCO-va svjetska baština, kao dio "Spomenika starog Kyota". Byōdō-in (平等院), najimpresivnija budistička građevina u Japanu, sa svojom Amida dvoranom (Dvorana Feniksa) izgrađenom 1053. godine, je čak istaknuta na stražnjoj strani novčanice od 10 ¥.

Ostali vjerski objekti uključuju Mampuku-ji, glavni hram zen sekte Ōbaku, izgrađen u kineskom Ming stilu 1661. godine i zen hram Kōshō-ji, sa svojim Kotozaka portalom (uokvirenim gustom šikarom višnja, kerria, azaleja i stabala javora, koja dramatično mijenjaju boju mjenom godišnjih doba) izgrađenim 1648. godine. Također značajan je Mimurodo-ji, koji je poznat po svom obilju ljubičastih hortenzija. Grad također ima brojna mala šintoistička svetišta. Uz nekoliko iznimaka, većina važnih povijesnih lokaliteta se nalazi unutar pješačke udaljenosti jedna od druge, i svi su jednostavno pristupačni željeznicom.

## Stanovništvo
Prema podacima sa popisa, u gradu je 2005. godiine živelo 189.591 stanovnika.


Datoteka:Ujigami jinja03 2816.jpg|Torii portal svetišta Ujigami
Datoteka:Ujigami Haiden.jpg|Dvorana Haiden svetišta Ujigami
Datoteka:260117 Manpuku-ji Uji Kyoto pref Japan01s3.jpg|Glavna dvorana hrama Mampuku-ji
Datoteka:Koshoji Uji Kyoto14n4592.jpg|Dvorište hrama Kōshō-ji
Datoteka:Mimurotoji Uji Kyoto Pref10s3s4290.jpg|Pagoda hrama Mimuroto


## Zbratimljeni gradovi

Uji je zbratimljen sa slijedećim gradovima:

* Kamloops  
* Nuwara Eliya  
* Xianyang 

## Reference

## Vanjske veze

* Službena stranica grada Ujijta
* Znamenitosti Ujija
Blood on the Tracks

***Blood on the Tracks*** je petnaesti studijski album Boba Dylana izdan početkom 1975. Tekstove pjesama karakteriziraju mračne teme, odnosno istraživanje tanke granice koja dijeli ljubav od mržnje. Tradicionalno se smatra da su Dylanu inspiraciju pružili sve veći problemi u odnosu sa njegovom suprugom Sarom, koji će dovesti do razvoda 1977. godine. Sam Dylan je odbacivao takvo tumačenje, tvrdeći da je inspiraciju pronašao u djelima Čehova. U svakom slučaju, kritika je bila oduševljena Dylanovim pjesmama, i često se navodi kako *Blood on the Tracks* predstavlja jedan od Dylanovih najboljih albuma.

## Popis pjesama

## Izvori

## Vanjske veze
* Blood on the Tracks Test Pressing at bobsboots.com
* A Review, along with many others, at superseventies.com
Bye, Bye, Baby (Baby Goodbye)

"**Bye, Bye, Baby (Baby Goodbye)**" je pop pjesma koju su napisali Bob Crewe i Bob Gaudio, te je snimili kao singlicu svog benda ''The Four Seasons'' 1965. Iako je ona postigla uspjeh i došla na 12. mjesto američke top-liste, danas je daleko poznatija verzija britanskog benda *[[Bay City Rollers]]* koja je godine 1975. bila najprodavanija singlica u Ujedinjenom Kraljevstvu. Mlađim generacijama je poznata i po igranom filmu *[[Love Actually]]* 2003. godine gdje je protagonisti puštaju u scenama pogreba i vjenčanja.
Bay City Rollers

**Bay City Rollers** je bio škotski pop bend koji je uživao vrhunac popularnosti 1970-ih. Osnovan je 1969. u Edinburghu, a ime je dobio po gradu Bay City u američkoj državi Michigan; izbor je napravljen nakon što su članovi benda pogodili pikadom na karti SAD. Slavu je u Britaniji. Sastavi grupe su se mijenjali s godinama, ali je najpoznatiji onaj koji su činili gitaristi Eric Faulkner i Stuart Wood, pjevač Les McKeown, basist Alan Longmuir i bubnjar Derek Longmuir. Bend je uspjeh u Britaniji postigao 1975. godine, kada je pjesma *[[Bye, Bye, Baby (Baby Goodbye)]]* postala najprodavanija singlica. *Bay City Rollers* su svoje poklonike pronašli uglavnom među mlađom publikom i brzo stekli status tinejdžerskih idola; bili su agresivno promovirani kao "najveća grupa od Beatlesa". Fenomen njihove popularnosti, nazvan Rollermania, je već 1976. prešao Atlantik, te su se *Bay City Rollers* ne samo probili na američke top-liste nego i dobili vlastitu TV-seriju. Sve veća nesklonost članova benda da stvaraju bubblegum pop muziku u svojim kasnim 20-im, ali i nesposobnost da održe popularnost sa svojim fanovima koji su brzo odrastali je dovela do gašenja benda 1981. Bay City Rollers su danas poznati i kao veliki tragičari suvremene muzičke industrije, s obzirom da su bez obzira na procijenjenih 30 miliona prodanih ploča ostalih bez tantijema koje su im ostale dužne diskografske kuće.

## Reference

## Vanjske veze

* Neslužbena stranica
Lexicon Latinitatis medii aevi Iugoslaviae

***Lexicon Latinitatis medii aevi Iugoslaviae*** ili ***Rječnik srednjovjekovnog latiniteta Jugoslavije*** je naučno-humanističko leksikografsko djelo nastalo na temelju riječi preuzetih iz historijskih i historijsko-pravnih izvora iz srednjeg vijeka na tlu bivše Jugoslavije.

Izrada je otpočeta 1930. godine, kada je na sastanku triju jugoslavenskih akademija (SAZU, HAZU, SANU) sa Međunarodnom unijom akademija u Briselu potpisan sporazum o izradi nacionalnog rečnika latiniteta.

Specimen rječnika objavljen je u Zagrebu 1939. godine, pošto je obrađena građa slova A, B, C i delomično D, namenjen za sednicu Međunarodne unije akademija. Za tu ga je priliku redigovao Marko Kostrenčić, koji je dao i etimone i historijska tumačenja. Iako je posao na izradi dobro otpočet, nije mogao biti nastavljen jer je u toku Drugog svetskog rata skupljena građa izgubljena. Na poticaj JAZU-a, tek je 1959. obrazovan Međuakademijski odbor Jugoslavenske, Srpske i Slovenačke akademije za izradu toga rječnika.

Rječnik je u obzir uzeo štampana dela do 1500. – izuzetno i do 1526. godine. Značenja su protumačena na prvom mestu latinski, kako bi rječnik bio upotrebljiviji stručnjacima koji ne govore srpskohrvatski, potom „hrvatski ili srpski”.

*Lexicon Latinitatis medii aevi Iugoslaviae* izašao je u dve knjige u Zagrebu od 1973. do 1978. godine.

## Napomene
Cayenne

**Cayenne** je administrativni centar i najveći grad Francuskog prekomorskog departmana - Francuska Gvajana od 102 303 stanovnika.
## Geografija
*Cayenne* se nalazi na sjeveru Francuske Gvajane, između estuarija rijeka Cayenne i Mahury u Atlantski ocean. Grad leži na sjeverozapadnom kraju tog svojevrsnog poluotoka.
Centar *Cayenna* ima tlocrt obliku pravilnog kvadrata, koji je položen s desne strane rijeke Cayenne i uz obalu Atlantskog oceana, sa pravilnom ortogonalnim rasterom ulica duž oceana, sa par širokih avenija i bulevara.

Nedaleko od grada prema sjeveru u oceanu leže otoci Île de Cayenne u kojima su bili slavni zatvori Kažnjeničke kolonije Gvajana.
## Historija
Prvo naselje na tlu današnjeg *Cayenna* osnovali su Francuzi - 1643. pod imenom **La Ravardière**  za 300 kolonista, koje su revoltirani lokalni indijanci razorili. Francuzi su ponovno zauzeli taj kraj 1664. istrijebili ratoborne indijance i ponovno podignuli *La Ravardière*. Ono je 1777. dobilo status grada i preimenovano je u *Cayenne*.

Nakon oslobođenja robova 1848., *Cayenne* je postao sjedište francuske kažnjeničke kolonije Gvajana, koja je osnovana sa ciljem da teški osuđenici svojim radom - plate svoja nedjela (dakle zbog zarade).Car Napoleon III je 1852. odredio da se svi osuđenici s kaznama dužim od sedam godina, moraju poslati u Francusku Gvajanu, tako da je odtad Cayenne postao poznat kao grad osuđenika. Kažnjenička kolonija i zatvori po Gvajani, službeno su zatvoreni - 1945.

## Znamenitosti
Najveće znamenitosti grada su *[[Katedrala]] Svetog Spasitelja* (Saint-Sauveur) iz 1823., *Palača prefekture* na trgu Place d'Armes , *Hôtel de Ville* (Gradska vijećnica) i Botanički vrt, osnovan 1879.
U predgrađima Chaton i Montabo, nalaze se Francuski institut tropske Amerike i Institut Pasteur.
## Privreda i transport
Starije luke *Larivot* (na ušću rijeke Cayenne) i *Îles du Salut*, zamjenjene su izgradnjom nove *Dégrad des Cannes* na ušću rijeke Mahury.

Iz nove luke *Dégrad des Cannes* se izvozi; drvo, palisander, rum i zlato (male količine). Sredinom 1960-ih posađene su u okolici grada velike plantaže šećerne trske i ananasa. Zbog tog su izgrađene tvornice konzervi, šećerane i pecare. U oceanu se love veće količine škampi, koje se konzerviraju u gradu.

Trinaest kilometara jugozapadno od grada u mjestu *Matoury* leži jedini međunarodni gvajanski aerodrom *Cayenne – Félix Eboué* (IATA: CAY, ICAO: SOCA) sa vezama prema većim gradovima u zemlji, po Karibima i Parizom.
## Klima
*Cayenne* ima po Köppenovoj klasifikaciji klime Tropsku monsunsku klimu. Prosječne temperature su gotovo identične tokom cijele godine i iznose oko 30&nbsp;°C. Na Cayenne pada puno kiše, praktički cijelu godinu, a to je čak 3 750&nbsp;mm na godinu. Kišna sezona traje gotovo cijelu godinu, a suha sezona traje samo dva mjeseca od septembra do oktobra.

## Gradovi prijatelji
* , Salvador de Bahia
## Reference
 
## Vanjske veze
* ''Cayenne'' na portalu Encyclopedia Britannica  
* Službene stranice grada
Degu

**Degu** (lat. *Octodon degus*) je vrsta životinje koja živi u Čileu. U zadnjih nekoliko godina korištena je u raznim testovima za dijabetes (budući da su degui skloni toj bolesti, pa im se ne treba davati šećer ili slatka hrana) i prije više od pet godina počela se držati kao kućni ljubimac, u Evropi i drugdje. U divljini žive u grupama od 30 jedinki sa dva mužjaka. U zemlji prave rupe i posebne odaje u kojima im stoji hrana, gdje ženke čuvaju mlade, pa čak i prostorije gdje obavljaju nuždu.
The Legend of Zelda

je high fantasy akcijsko-avanturistička video igra koju su stvorili japanski dizajneri igara Shigeru Miyamoto i Takashi Tezuka. Razvila ju je i izdala kompanija Nintendo. Smatra se jednom od najvažnijih Nintendovih franšiza, a gameplay predstavlja mješavinu akcije, avanture i rješavanja zagonetki. Serija se uglavnom bavi Linkom, igrivim likom i protagonistom. Linku je najčešće dan zadatak spašavnaja princeze Zelde u najčešćem mjestu radnje Hyrule, od Ganona (također poznatog kao Ganondorf), Gerudo poglavice koji je glavni antagonist serije. U seriji su se pojavljivala i druga mjesta radnje i antagonisti, kao što je Vaati, drugi najvažniji antagonist po dugovječnosti. Priča se obično bavi relikvijom zvanom Triforce, koja predstavlja skup svemoćnih zlatnih trokuta. Protagonist u svakoj igri je drukčija inkarnacija Linka, iako postoje izuzeci.

Do decembra 2011. godine je prodano 67,93 miliona primjeraka igara iz franšize *The Legend of Zelda*, s time da je originalna ''Legend of Zelda'' bila četvrta najprodavanija NES igra svih vremena. 
Serija se sastoji od 16 službenih igara na svim važnijim Nintendovim konzolama, kao i od spin-offova. Američka animirana serija temeljena na igri je emitirana 1989. godine, a pojedinačne manga adaptacije se pod službenim pokroviteljskom i narudžbom Nintenda proizvode u Japanu od 1997.

## Izvori

## Literatura
* 

## Vanjske veze
* Zelda.com – službeni američki veb-sajt s enciklopedijom
* Zelda Wiki / Zeldapedia – vanjski viki
Kiele Sanchez

**Kiele Michelle Sanchez** (; 13. oktobar 1977 -.) je američka glumica portorikanskog porijekla najpoznatija po ulozi bolničarke Carrie Cargill u TV-seriji *[[The Glades (TV serija)|The Glades]]*.

## Izvori

## Vanjske veze
* 
* StuffMagazine.com Shoot
Elveda Derken

**Suze Bospora** (tr. ***Elveda Derken***) je turska dramska televizijska serija koja se u turskoj originalno prikazivala 2007. godine. Glavne uloge pripale su turskim glumcima Ece Uslu, Gökhanu Tepeu i Burcu Kari. Radnja je smještena u Istanbulu, a osim u Hrvatskoj, televizijska serija je prikazivana u Sloveniji, Rumunjskoj, Egiptu i Bugarskoj.U Hrvatskoj se premijerno prikazivala od 15. ožujka 2011. do 7. svibnja 2011. na Domi TV (ukupno 54 epizoda).

## Radnja
Lale je domaćica, ima savršenu obitelj koju potajno napušta nakon što otkrije da ima tumor na mozgu. Njezin liječnik postaje joj prijatelj, a nakon brakorazvodne parnice udaljuje se od obitelji.

Uskoro Ege, Lalin bivši suprug i otac njezinih kćeri Ece i Naz, odluči oženiti Zeynep, koja je ujedno i dadilja njegovih kćeri. Ona je napustila Kerima, jer nije mogao imati djece. Svi ti događaji uzrok su mnogih nevolja i rastanaka...
## Uloge
* Ece Uslu → Lale
* Gökhan Tepe → Ateş
* Burcu Kara → Zeynep
* Fatma Karanfil → Ulviye
* Sinan Sümer → Ege
* Tansel Öngel → Kerim
* Aydan Kaya → Şeyda
* Işık Aras → Adile
* Işık Aras → Ayşe
* Seyfettin Karadayı → Kasım
* Ece Bostancı → Zeynep Asu
* Seda Güven → Eda
* Müge Arda → Pınar
* Erdoğan Tutkun → Doktor Erdoğan
* Emre Armağan Özcan → Öğretmen Sami
* Coşkun Özmeriç → Hikmet
* Emre Aksoy → Barış
* Simge Selçuk → Tuna
* Çağla Şimşek → Naz
* Gökhan Aydınlı → Berk
* Ayça Turan → Ece
* İncilay Şahin → Şahika
* İlker Kurt → Çağdaş
* Buket Tuba Güzel → Gül
* Aykut Taşkın → Cevahir
* Mustafa Şimşek → Murat

## Izvori
* 
* Članak o TV seriji na SinemaTürku
Paragvaj (rijeka)

**Paragvaj** (portugalski: *Río Paragvaj*, španjolski: *Río Paraguay*) je peta po veličini rijeka Južne Amerike i najveća pritoka rijeke Paraná duga 2 550&nbsp;km.

*Paragvaj* lokalni indijanci na svom jeziku Guaraní zovu **Ysyry Paraguái**, a to znači znači *Voda koja teče niz vodu*.
## Geografija
*Paragvaj* izvire u prašumama Mato Grossa u Brazilu, južno od mjesta Diamantino, na nadmorskoj visini od 300 m. Od izvora teče gotovo pravilno u smjeru juga, praveći usput velike mendre. U svom gornjem toku u Brazilu, dobrim dijelom svog toka formira, granicu s Paragvajem. Nakon ulaska u Paragvaj i nadalje teče pravilno od sjevera prema jugu, lagano skrećući prema zapadu. Nakon što dođe do Asuncióna, prima s desne strane pritoku Pilcomayo. Zadnjih 240&nbsp;km toka formira granicu između Paragvaja i Argentine. Kod paragvajskog grada Pilar prima desnu pritoku Bermejo, zatim teče zadnjih 50&nbsp;km do ušća u Paranu, kod mjesta Paso de Patria (30&nbsp;km sjeverno od argentinskog grada Corrientes. Zatim zajedno s Paranom formira najveći estuarij na svijetu La Plata.

Rijeka ima česte sezonske poplave, što značajno utiče na donji tok rijeke Parane. Velika karakteristika gornjeg bazena rijeke je velika sezonska močvara Pantanal (u Brazilu), na koju se dalje nizvodno sa desne (zapadne) strane nadovezuje velika nizina Gran Chaco.

Pritoke Paragvaja imaju različite količine voda, tokom godine. Iznad brazilskog grada Corumba, vodotoci imaju najviše voda u februaru, a najmanje od jula do augusta. Nizvodno od Corumbe vodotoci imaju najviše voda u julu, a najmanje od decembra do janura. Zbog tog su u Gornjem Paragvaju (to je do paragvajskog grada Concepción) poplave česte od decembra do marta, dok je u Srednjem Paragvaju (od Concepcióna do Asuncióna) poplave česte od maja do juna. Poplave u donjem toku Paragvaja događaju se tokom februara, a poplavno područje doseže oko 100 000 km².

## Klima
*[[Porječje]] Paragvaja* koje pokriva površinu od 980 000 km², ima pretežno vruću i sparnu tropsku monsunsku klimu, koju karakteriziraju suhe zime i obilne kiše u ljetnim mjesecima.
## Flora i fauna
Duž čitavog *[[Porječje|porječja]] Paragvaja* izmjenjuju se šume i travnjaci. U nizinama istočnog Paragvaja, izmjenjuju se šume i savana. Vode *Paragvaja* i njegovih pritoka obiluju ribama, najbrojnija vrsta je Dorado (nalik na lososa) a ima i krvoločnih piranja i karacidnih paca.

### Ekonomsko i transportno značenje rijeke
Porječje *Paragvaja* rijetko je naseljen i uglavnom ekonomski nerazvijen kraj. Stočarstvo i poljoprivreda su glavne ekonomske djelatnosti. U gornjem toku se rijeka uglavnom koristi za lokalni promet, a od Asuncióna kao moćni plovni put, jer veliki brodovi plove nizvodno sve do Buenos Airesa.

## Reference

## Vanjske veze
* ''Paraguay River'' na portalu Encyclopædia Britannica
Pilcomayo (rijeka)

**Pilcomayo** (španjolski: *Río Pilcomayo*) je rijeka u Južnoj Americi najveća desna pritoka rijeke Paragvaj duga 2 500&nbsp;km.
## Geografija
Rijeka izvire na obroncima Anda u Boliviji zatim teče kroz 
Argentinu da se kod paragvajskog grada Asunción ulije u rijeku 
Paragvaj.
## Izvori

## Vanjske veze
* ''Pilcomayo River'' na portalu Encyclopædia Britannica